CELEX: 62013CN0028
Language: et
Date: 2013-01-18 00:00:00
Title: Kohtuasi C-28/13 P: Gabi Thesing, Bloomberg Finance LP 18. jaanuaril 2013 esitatud apellatsioonkaebus Üldkohtu (seitsmes koda) 29. novembri 2012 . aasta otsuse peale kohtuasjas T-590/10: Gabi Thesing, Bloomberg Finance LP versus Euroopa Keskpank

6.4.2013   
            
            
               ET
            
            
               Euroopa Liidu Teataja
            
            
               C 101/9
            
         Gabi Thesing, Bloomberg Finance LP 18. jaanuaril 2013 esitatud apellatsioonkaebus Üldkohtu (seitsmes koda) 29. novembri 2012. aasta otsuse peale kohtuasjas T-590/10: Gabi Thesing, Bloomberg Finance LP versus Euroopa Keskpank
   (Kohtuasi C-28/13 P)
   2013/C 101/21
   Kohtumenetluse keel: inglise
   
      Pooled
   
   
      Apellant: Gabi Thesing, Bloomberg Finance LP (esindajad: solicitor M. Stephens, solicitor R. Lands)
   
      Teine menetlusosaline: Euroopa Keskpank
   
      Apellandi nõuded
   
   
               —
            
            
               tühistada Üldkohtu 29. novembri 2012. aasta otsus kohtuasjas T-590/10. Otsus tuleks tühistada, kuna Üldkohus rikkus seda kohtuotsust tehes õigusnormi.
            
         
               —
            
            
               tühistada Euroopa Keskpanga (EKP) otsus, mis edastati 17. septembri 2010. aasta ja 21. oktoobri 2010. aasta kirjadega, millega keelduti hagejal võimaldamast tutvuda dokumentidega vastavalt EKP 4. märtsi 2004. aasta otsusele (EKP/2004/3) üldsuse juurdepääsu kohta EKP dokumentidele (1). Euroopa Kohus peaks selle otsuste tühistama, kuna:
               
                           i)
                        
                        
                           EKP tegi ilmselge hindamisvea ja/või kuritarvitas oma pädevust selle otsuse tegemisel; ja
                        
                     
                           ii)
                        
                        
                           ainus õiguspärane tegevus EKP jaoks oleks olnud võimaldada tutvumist taotletud dokumentidega.
                        
                     
         
               —
            
            
               tühistada Üldkohtu otsus osas, milles EKP kohtukulud mõisteti välja apellantidelt. See osa tuleks tühistada, kuna Üldkohus rikkus selle otsuse tegemisel õigusnormi.
            
         
               —
            
            
               Teise võimalusena saata kohtuasi uue otsuse tegemiseks vastavalt Euroopa Kohtu poolt apellatsioonikaebuses välja toodud nõuete kohta esitatud juhistele tagasi Üldkohtule.
            
         
      Väited ja peamised argumendid
   
   Apellandid väidavad, et Üldkohus rikkus õigusnormi, kui:
   
               —
            
            
               ta kohaldas vääralt Euroopa Keskpanga 4. märtsi 2004.aasta otsuse (EKP/2004/3) artikli 4.1 punkti a, mis käsitleb erandit üldisest õigusest dokumentidega tutvuda, mis on sätestatud selle otsuse artiklis 2;
            
         
               —
            
            
               ta leidis, et EKP-l oli õigus järeldada, apellantide poolt taotletud dokumentidega tutvumine oleks kahjustanud liidu ja Kreeka majanduspoliitikat;
            
         
               —
            
            
               ta tõlgendas vääralt Euroopa inimõiguste ja põhivabaduste kaitse konventsiooni artiklit 10;
            
         
               —
            
            
               ta ei arvestanud apellantide väidetega, mis puudutasid EKP otsuse artikliteid 4.2 ja 4.3;
            
         
               —
            
            
               apellandid leiavad ka, et Üldkohus tegi vea kohtukulude suhtes otsust tehes.
            
         
      (1)  ELT L 80, lk 42